আরব গেমস
আরব গেমস (আরবি: الألعاب العربية, পূর্বনাম: প্যান-আরব গেমস) আরব বিশ্বের বিভিন্ন দেশের মধ্যে অনুষ্ঠিত একটি আঞ্চলিক বহু-ক্রীড়া প্রতিযোগিতা। ইউনিয়ন অব আরব ন্যাশনাল অলিম্পিক কমিটিস এই গেমসের আয়োজন করে থাকে। ১৯৫৩ সালে মিশরের আলেকজান্দ্রিয়ায় প্রতিযোগিতাটির প্রথম আসর অনুষ্ঠিত হয়। প্রতি চার বছর পর পর অনুষ্ঠিত হওয়ার কথা থাকলেও, রাজনৈতিক অস্থিরতা ও আর্থিক সমস্যার কারণে গেমসটি নিয়মিত আয়োজন করা সম্ভব হয়নি। ১৯৮৫ সালে নারীরা প্রথমবারের মতো এ গেমসে প্রতিদ্বন্দ্বিতা করার সুযোগ পায়।